CELEX: C2007/223/33
Language: fi
Date: 2007-09-22 00:00:00
Title: Asia F-18/07: Kanne 10.7.2007 — Luigi Marcuccio v. Euroopan yhteisöjen komissio

22.9.2007   
            
            
               FI
            
            
               Euroopan unionin virallinen lehti
            
            
               C 223/18
            
         Kanne 10.7.2007 — Luigi Marcuccio v. Euroopan yhteisöjen komissio
   (Asia F-18/07)
   (2007/C 223/33)
   Oikeudenkäyntikieli: italia
   Asianosaiset
   
      Kantaja: Luigi Marcuccio (Tricase, Italia) (edustaja: avvocato G. Cipressa)
   
      Vastaaja: Euroopan yhteisöjen komissio
   Vaatimukset
   
               —
            
            
               yhteisen sairausvakuutusjärjestelmän nojalla 25.10.2005 tehty vastaajan se päätös on kumottava, jolla se hylkäsi kantajan 11.10.2005 päivätyn hakemuksen, jossa kantaja oli Euroopan yhteisöjen virkamiehiin sovellettavien henkilöstösääntöjen 77 artiklan ja heihin sovellettavien, sairausvakuutusta koskevien säännösten perusteella vaatinut, että hänen sairautensa tunnustettaisiin vakavaksi sairaudeksi
            
         
               —
            
            
               Nimittävän viranomaisen 30.11.2006 tekemä päätös ADMIN.B.2/MB/nb D(06) 27556 on tarpeen tullen kumottava siltä osin kuin sillä hylättiin kantajan 23.8.2006 riidanalaisesta päätöksestä tekemä valitus, jossa vaadittiin sen kumoamista
            
         
               —
            
            
               On todettava, ettei lääkäreiden muodostaman lautakunnan väitettyä lausuntoa, joka mainitaan 30.11.2006 päivätyssä kirjoituksessa ja jonka perustelut eivät ole kantajan tiedossa, ole ex lege olemassa, tai tosissijaisesti, jos se on aineellisesti olemassa, mikä rebus sic stantibus on epävarmaa, se on tarvittavin osin kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää kanteensa tueksi seuraavat kolme perustetta:
   
               1)
            
            
               perustelujen täydellinen puuttuminen; vastaajan esittämät syyt ovat epäloogisia, epäjohdonmukaisia, tautologisia, sekavia, niitä ei ole tutkittu ja ne ovat tekosyitä
            
         
               2)
            
            
               ilmeinen arviointivirhe ja lain rikkominen
            
         
               3)
            
            
               huolenpitovelvollisuuden ja hyvän hallinnon periaatteen noudattamatta jättäminen.